Cuneiform Tablet CCT 4 5b (BM 115078)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bi₄-ma mì-šu PUZUR₄.IŠTAR BA-a-tám e-pu-lu-kà um-ma šu-ut-ma i-na e-ra-áb lu-qú-tí-a a-ša-qal ú šu-ma TÚG.ḪI-tí-šu ša-ru-um i-dí-ší a-na-ku mì-nam ṭá-ḫu-a-ku i-ṣé-er a-šùr-ma-lik gi₅-mì-lam ta-áš-ku-un KÙ.BABBAR-áp-šu tù-ša-áš-qí-il₅ i-a-am lá tù-ša-áš-qí-il a-ḫi a-ta i-na u₄-mì ša ṭup-pì ta-ša-me-ú ṣa-ba-sú-ma <gap> KÙ.GI ša-áš-qí-il-šu ḫu-ra-ṣí ni-is-ḫa-tum ṭup-pu-šu ḫa-ar-ma-am a-na-kam ú-kà-al šu-ma mì-ma i-qá-bi₄ ta-ar-ki-is-tám li-qé-šu-um-ma ú KÙ.GI ša-áš-qí-il₅-šu-ma iš-tí pá-ni-im-ma šé-bi₄-lam